NaiveNeuron/SloPal huggingface dataset:
D. Čaplovič, podpredseda vlády SR: (2009-10-23):
Ale chcel by som k tomu predniesť stanovisko, ktoré sme si vyžiadali a, samozrejme, hľadajme možnosti ako, ale niekedy aj ja som v oblasti historických vied príliš veľmi silný purista a neuznávam, keď to nie je tak presne stanovené, ako by to malo byť. Istým spôsobom aj tú voľnosť uvažovania a hlavne akceptovania konkrétnej situácie, v konkrétnom čase. Možnosť používať pečiatku so štátnym znakom dáva zákon číslo 63, ako ste aj vy hovorili, z roku 1993 Z. z. o štátnych symboloch Slovenskej republiky a ich používaní v znení neskorších predpisov, ktorý ustanovuje používanie štátnych symbolov spôsobom ustanoveným týmto zákonom aj štátom určeným osobám podľa osobitného predpisu. Rozpor vládneho návrhu zákona a zákona číslo 63, to je ten zákon, na ktorý ste sa odvolávali z roku 1993 Z. z. a odkázanie sa na vládny návrh zákona pri úprave práva Slovenskej národnej akreditačnej služby používať pečiatku so štátnym znakom na zákon o štátnych symboloch nenamietol vo svojom stanovisku ani úsek legislatívy a aproximácie práva Kancelárie Národnej rady Slovenskej republiky. Opätovne po prerokovaní vládneho návrhu zákona vo výbore sme oslovili Ministerstvo vnútra Slovenskej republiky, ktoré potvrdilo súlad vládneho návrhu zákona so zákonom o štátnych symboloch. Pokiaľ ide o formu Slovenskej národnej akreditačnej služby, ktorá bola doteraz štátnou príspevkov organizáciou, ako najvhodnejšia bola v priebehu medzirezortného pripomienkového konania vyhodnotená verejnoprávna inštitúcia. Akreditačný orgán nemôže byť súkromnou osobou z dôvodu, že akreditačný orgán vystupuje v mene štátu, pri svojej činnosti disponuje štátnou mocou a rovnako podľa nariadenia, a znovu opakujem, nariadenia Európskeho spoločenstva číslo 765 z roku 2008 to musí byť orgán vykonávajúci verejnú moc. Štátnou príspevkovou organizáciou alebo rozpočtovou organizáciou nemôže byť z dôvodu, že v súlade s nariadením Európskeho spoločenstva č. 765 z roku 2008, to je ten nový prvok, musí byť akreditačný orgán sebestačný, čo je v rozpore so skutočnosťou, že štátne organizácie dostávajú na svoju činnosť príspevok v rôznej výške zo štátneho rozpočtu. Zároveň akreditačný orgán ako štátna organizácia nespĺňa podmienky medzinárodných a aj európskych požiadaviek na nezávislosť a transparentnosť, keby sme takto postupovali. Čiže hľadáme istým spôsobom konsenzus v tejto oblasti a pevne verím, vážené panie poslankyne, vážení páni poslanci, vážená pani poslankyňa, vážená pani profesorka, že tieto argumenty, ktoré som predniesol v súvislosti so štátnym symbolom v rámci pečiatky, ktorú by užívala táto Slovenská národná akreditačná služba, pochopíte a podporíte. Ďakujem veľmi pekne.
P. Hrušovský, predseda NR SR: (2005-02-03):
(Hlasovanie.) 144 prítomných, 133 za, 1 proti, 10 sa zdržalo. Návrh sme schválili. Teraz prosím pána poslanca Ondrejku, aby z poverenia ústavnoprávneho výboru predniesol Národnej rade návrhy uznesení k prerokúvanému návrhu poslanca Národnej rady Slovenskej republiky Karola Ondriaša na vydanie zákona o konaní v rozpore s dobrými mravmi v prípade, v ktorom jedna zmluvná strana zneužíva sociálny a duševný stav druhej zmluvnej strany a o zmene a doplnení niektorých zákonov (zákon o úžere) , ktorý prerokúvame ako tlač 1016. Nech sa páči. V. Ondrejka, poslanec: Vážený pán predseda, prosím vás, dajte hlasovať, aby sa Národná rada uzniesla, že podľa § 73 ods. 3 písm. b) rokovacieho poriadku nebude pokračovať v rokovaní o tomto návrhu zákona.
P. Hrušovský, predseda NR SR: (2004-09-23):
(Hlasovanie.) 146 prítomných, 87 za, 57 sa zdržalo, 2 nehlasovali. Schválili sme návrh. Na základe schváleného návrhu pristúpime k tretiemu čítaniu o vládnom návrhu zákona o rozpočtových pravidlách územnej samosprávy a o zmene a doplnení niektorých zákonov. Otváram rozpravu o tomto bode programu. Pýtam sa, či sa chce niekto z prítomných pánov poslancov prihlásiť do rozpravy k prerokúvanému bodu programu. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru...
Kollár, Boris, predseda NR SR (2022-06-29):
Ďakujem. Vyhlasujem rozpravu o tomto bode programu za skončenú. Chce k rozprave zaujať stanovisko navrhovateľ? Nech sa páči.
Zmajkovičová, Renáta, podpredsedníčka NR SR (2012-10-23):
S faktickými poznámkami dvaja poslanci. Uzatváram možnosť faktických poznámok. Pán poslanec Kaník.
Hrnčiar, Andrej, podpredseda NR SR (2017-05-10):
Pán poslanec Mizík.
Jurinová, Erika, podpredsedníčka NR SR (2014-11-09):
No prišli sme k taktike zľahčovania. Vlastne nič sa nestalo, všetko je v najlepšom poriadku. V podstate ani pani ministerka Zvolenská, ona vlastne ani nebola odvolaná, ani pani podpredsedníčka Zmajkovičová sa vlastne nevzdala funkcie. Takže, dievčatá, poďte, poďte znova do svojich funkcií! Mne to tak príde teraz z toho vystúpenia, ktoré som počula z úst pána poslanca Blahu. Na margo toho, čo povedal pán poslanec Lipšic. Sú to pre mňa, na rozdiel od neho, veľmi desivé informácie. A postupujeme v pravidle: vyvodili sme politickú zodpovednosť, máme hotovo, máme vymaľované, nič viac netreba robiť. Tu prichádzajú po dni, po dni rokovania, kedy nám premiér hovoril, že, tvrdil nám neustále dokolečka, lebo aj z úst poslancov išlo, že ani euro nevyšlo nazmar. Ani euro, ani cent nebol zaplatený, tak zisťujeme, že štvrť milióna euro už vlastne len vďaka tomu, že sa zrušilo pôvodné obstarávanie a nabehlo nové obstarávanie, sa musí, alebo musí byť vyplatené. To je podľa mňa fakt hulvátstvo ešte väčšie, ako keby ani to prvé obstarávanie vôbec neexistovalo. Ktovie, čo všetko sa ešte dozvieme do konca tohto rokovania. Ďakujem.
Huba, Mikuláš, poslanec NR SR (2012-04-04):
Ďakujem za slovo aj za prejavenú dôveru a zvolávam výbor pre pôdohospodárstvo a životné prostredie do zasadacej miestnosti č. 148 na 1. poschodí, týmto smerom (rečník ukazuje rukou smer), na konci chodby. Ďakujem. A hneď teda po skončení tajného hlasovania.
Pellegrini, Peter, predseda NR SR (2015-01-27):
Ďakujem pekne. Vyhlasujem všeobecnú rozpravu za skončenú. Pán poslanec, ešte ste mali nejaký procedurálny návrh alebo...?
Vaľová, Jana, poslankyňa NR SR (2010-11-03):
Ďakujem veľmi pekne. Ja môžem iba podporiť slová kolegu Maďariča, ktorý povedal také veľmi zaujímavé vety, že jednoznačne potrebujeme zvyšovať vlastenectvo nielen u občanov, ale u mladej generácie. Ja som sa pozrela na psychológiu reklamy a poviem, prečo to hovorím. Hovorí sa, že úspešný človek v reklame je vtedy, ak dokáže pracovať s inštinktom a s emóciami tak, aby si získal ľudí a kľúč k ich podvedomiu. Nechcem hovoriť opäť o reklame, ale chcem sa spýtať, je skutočné vlastenectvo dobre vštepené mladej generácii alebo ho skutočne musíme budovať? Ja si myslím, že ho určite musíme budovať, lebo často sa sťažujeme, a nielen my, ale vidíme to aj v rôznych médiách, že to vlastenectvo nerezonuje nielenže u mladých ľudí, ale u celej generácie. A je povinnosťou nám, pre nás všetkých, aby to vlastenectvo sme teda vštepovali do týchto ľudí. Ak skutočne odstránime všetky znaky, ktoré môžu byť v školách, je to ako v tej reklame, to, čo stále vidíte, to, čo môžete stále vidieť a o čom sa rozpráva, sa dostala vo vášho podvedomia. Jednoducho si myslím, že nechceme pre mladú generáciu, aby tieto štátne znaky mala dennodenne na očiach, aby sa mohla spýtať, prečo sú tam, aby vedeli slová hymny, pretože to, čo dennodenne vidíme, je to ako v tej reklame, to vštepujeme mladej generácii a ona to automaticky vníma. Tak sa zamyslime nad tým, či ozaj je dôvodom dávať takúto novelu zákona. Ďakujem.
Mikulec, Roman, poslanec NR SR (2024-02-08):
Ďakujem pekne za slovo. Ďakujem, pán kolega Hlina, za vaše vystúpenie a ja úplne rozumiem aj tomu rozhorčeniu, ktoré v tom bolo cítiť, lebo naozaj to zistenie, že idú znížiť ešte aj premlčaciu dobu na násilný trestný čin, pritom nás tu, a nielen nás, ale občanov Slovenskej republiky naťahovali niekoľko týždňov argumentujúc, že tie zmeny, ktoré predkladajú, sa týkajú len majetkovej a hospodárskej trestnej činnosti, tak jasne sa ukázali, že klamali, čo nám je úplne jasné, že oni len klamú a podvádzajú. A to sa tu ukázalo aj pri tejto zmene a je to absolútna nehoráznosť. Dlhé obdobie vieme na Slovensku, že téma násilia na ženách, znásilnení a, samozrejme, aj na maloletých osobách je obrovskou témou. Robia sa proti tomu rôzne opatrenia aj v rámci Policajného zboru, rôzne preventívne programy. Všetci majú veľmi veľa návrhov a rečí, ale len prázdnych rečí, lebo potom prídete vy a vy bez šmahnutia ruky idete znížiť premlčaciu dobu na znásilnenie, lebo však, ja neviem, či sa to týka niekoho z vašich blízkych, že mu idete pomôcť tak ako v tých ostatných prípadoch, v ostatných prípadoch znižovania trestných sadzieb podľa predloženej novely alebo vám toto naozaj nedochádza, čo tu idete spôsobiť na celej spoločnosti. Vy si myslíte, že vy budete nejakým spôsobom chránení, že toto sa nemôže dotknúť vašich blízkych, vašich dcér, žien, matiek, neviem koho možného? Verte tomu, že sa to môže dotknúť a potom čo budete robiť? Budete chodiť sem do parlamentu vyplakávať, lebo sa budete cítiť nejakým spôsobom zranení. Ja si myslím, že toto je absolútna nehoráznosť a mali by ste okamžite to stiahnuť z vášho, z tej novely alebo to premietnuť do pozmeňovacieho návrhu, pán Gašpar, opäť asi štvrtého alebo piateho.
Horecký, Ján, minister školstva, vedy, výskumu a športu SR (2022-10-20):
Tak ľutujem. Dúfam, že si to dopovieme niekedy inokedy.
Kadúc, Miroslav, poslanec NR SR (2012-10-17):
Ďakujem za slovo. Vážený pán predseda, vážený pán minister, vážení prítomní poslanci, hostia... (Ruch v sále. Prerušenie vystúpenia predsedajúcim.)
Šefčík, Marek, poslanec NR SR (2023-02-09):
Tak ďakujem všetkým za poznámky faktické. Áno, pán Suja, mali sme, mali sme problémy s tým, že niektoré veci sme si mysleli, že pôjdu cez ministerstvo školstva hladšie, a niektoré nešli vôbec. Tak áno, v tomto máte pravdu. Pán poslanec Čepček, bolo by za uváženie, čo sa týka tých úväzkov, s tým súhlasím, ale ak by bola tá hodina navyše, nad to, čo majú teraz, tak by sa tým učiteľkám nebralo z úväzku. No a ja som rád, že som zareagoval aj opätovne v rozprave, pretože mal možnosť sa vyjadriť aj československý reprezentant a tréner reprezentácie Dušan Galis a ja mu ďakujem za to, že tieto veci aj takto podporil. Ostatným veciam sa bude venovať ešte Karol Kučera v záverečnom slove. Ďakujem pekne.
Baránik, Alojz, poslanec NR SR (2021-09-16):
Ďakujem. Pán predseda, prosím, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, výboru pre financie a rozpočet a výboru pre hospodárske záležitosti. Ďalej že za gestorský výbor určuje ústavnoprávny výbor s tým, aby výbory prerokovali vládny návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní.
Ďuriš Nicholsonová, Lucia, podpredsedníčka NR SR (2017-02-07):
S reakciou na faktické poznámky pán poslanec Viskupič.
Kolíková, Mária, ministerka spravodlivosti SR (2021-05-04):
Ďakujem veľmi pekne, pán predsedajúci, za slovo. Vážená pani poslankyňa, vážení páni poslanci, predkladám vám vládny návrh zákona, ktorým sa mení a dopĺňa zákon o upomínacom konaní. Upomínacie konanie je vlastne skrátené konanie, v ktorom sa vydáva platobný rozkaz a preto osobitne je dôležité práve v tomto konaní zlepšiť prístup k spravodlivosti pre spotrebiteľov. Tento krátky návrh zákona reaguje na výhrady Európskej komisie, ktoré sa tiež objavili v rozhodnutí Súdneho dvora Európskej únie proti Jánovi Dankovi a Margite Dankovej. Je dôležité, aby sme zaviedli povinnosť súdu miernejšie posudzovať vecné odôvodnenie odporu proti platobnému rozkazu podaného spotrebiteľom. To znamená, že ak sa niekto bráni voči platobnému rozkazu, v prípade, ak sa jedná o spotrebiteľa, tak zavádzame tu miernejšiu povinnosť odôvodňovať takéto rozhodnutie. To znamená byť miernejší pri posudzovaní, či je toto odôvodnenie dostatočné. V tejto súvislosti, keďže sa platobnými rozkazmi zaoberá vyšší súdny úradník, zavádzame aj povinnosť, aby práve v takýchto veciach bola vec predložená vyššiemu súdnemu úradníkovi a od vyššieho súdneho úradníka sudcovi, aby tu bola tiež, by som povedala, vyššia kontrola, že tie podmienky, ktoré majú byť prijateľné, zmluvné, sa rešpektovali pri vydávaní platobných rozkazov. Dovoľujem si vás požiadať o podporu aj v rámci druhého čítania. Ďakujem pekne.
Viskupič, Marián, poslanec NR SR (2019-12-03):
Ďakujem pekne. Pán kolega, prečo sa stále porovnáme pri rozpočte s krajinami, ktoré sú horšie? Jasné, že sú krajiny, ktoré majú ešte, ešte väčšie problémy. Skúsme pozerať vždy na tie lepšie. Veď pozerajme na prvú skupinu, druhú skupinu krajín, toto chcime, aby sme boli v tej, v tej lepšej skupine. Druhá vec, k výberu DPH. Áno, súhlasím efektivita sa zvyšuje, daňová medzera sa za posledné roky teda znížila, ale zasa v porovnaní s ostatnými krajinami V4 sa znižuje tá daňová medzera najpomalšie, a to tie krajiny začínali s podstatne nižšou medzerou, takže, takže je pre nich ťažšie sa zlepšovať. Takže máme aj tu ešte rezervy, aj keď teda nejaká práca sa spravila. Hrubý dlh bude klesať. Strašne rád by som bol, aby to tak bolo, samozrejme, veď nechceme žiť, čím horšie, tým lepšie, ale obávam sa, že to nebude, nebude také ružové, ale len pripomínam, že zasa aj korekcia európskej..., Európskej komisie, aj celkovo v posledných mesiacoch sa hospodársky rast znižuje najviac na Slovensku zasa zo všetkých krajín V4, takže budeme to mať ťažké. A ešte možno k tomu rozpočtu alebo provizóriu. No, ako aj kolega Heger povedal, samozrejme, asi ho prijmete, ale ja sa tak trošku bojím, aby nová vláda, nech bude akákoľvek, prišla, aby nenašla práve opačne, že nájde ďaleko viac minutých peňazí, než by v tej danej časti roka, kedy sa posadí niekto do kresla... (Reakcia z pléna.) No, proste rozpočtové provizórium zabezpečuje jednu dvanástinu. Dúfajme, že to nejak tak porovnateľne bude aj s rozpočtom. No. Ďakujem pekne.
Bugár, Béla, podpredseda NR SR (2019-06-19):
Ďakujem pekne. (Hlasovanie.) Prítomných 134 poslancov, za 84, zdržalo sa 46 poslancov, 4 nehlasovali. Tieto body zo spoločnej správy sme schválili.
Jurinová, Erika, podpredsedníčka NR SR (2013-11-26):
Poprosím pána poslanca Gábora a dávam mu slovo zároveň.
Gaborčáková, Soňa, poslankyňa NR SR (2016-05-18):
Vážený pán predsedajúci, vážené panie poslankyne, vážení páni poslanci, ctení prítomní, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhom zákonov, ktorých je predmetom novelizácia Zákonníka práce v znení neskorších predpisov a je k nim zlúčená rozprava. Materiál je pod tlačami 59, 65, 87, 97, 98, 102, 105. V menovanom súvise si dovoľujem predložiť spravodajskú informáciu k spomínaným návrhom zákonov. Návrhy spĺňajú náležitosti podľa rokovacieho poriadku a rovnako aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrhy zákona prerokuje v druhom čítaní. V súlade s rozhodnutiami predsedu Národnej rady č. 58, 64, 86, 96, 97, 101, 104 z 2. mája 2016 navrhujem, aby sa návrhy zákonov prerokovali Ústavnoprávnym výborom Národnej rady Slovenskej republiky a Výborom Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, ďakujem, skončila som, otvorte, prosím, všeobecnú rozpravu.
Bittó Cigániková, Jana, poslankyňa NR SR (2021-12-07):
Už nejdeme hlasovať, hej, teraz? Dobre. Tak keď sme po hlasovaní, ja chcem len oznámiť, že zajtra o deviatej ráno bude zasadať zdravotnícky výbor k optimalizácii siete nemocníc. Tak prosím všetkých členov, aby sa zúčastnili. Členov výboru, samozrejme. Ďakujem.
Kvorka, Ján, poslanec NR SR (2018-06-13):
Pán predsedajúci, teraz dajte hlasovať o druhom a šiestom bode pozmeňujúceho návrhu pani poslankyne Zemanovej.
Paška, Pavol, predseda NR SR (2014-01-31):
Pán poslanec Fecko.
Hlina, Alojz, poslanec NR SR (2015-10-06):
Ďakujem veľmi pekne. Pán predseda, chcem poprosiť, pri hlasovaní č. 350, tlač 1750, ma vykázalo „zdržal“ a chcel som byť „za“. Ďakujem veľmi pekne.
Jurinová, Erika, podpredsedníčka NR SR (2014-05-15):
Ďakujem pánovi podpredsedovi vlády a ministrovi. To bola posledná otázka, to znamená, že končíme bod programu hodina otázok. Ďakujem členom vlády. A budeme pokračovať v rokovaní... (Hlasy v sále.) Tak vyhlasujem krátku prestávku. (Krátka prestávka.) (Po prestávke.)
A. Belousovová, podpredsedníčka NR SR: (2008-04-03):
Ďalej v rozprave vystúpi pani poslankyňa Gibalová. Pani poslankyňa Gibalová nie je prítomná, takže stráca poradie. Pán poslanec Mikloško, nech sa páči, pán poslanec Mikloško, po ňom sa pripraví pán poslanec Ivančo.
P. Hrušovský, podpredseda NR SR: (2001-12-17):
P. Finďo, poslanec: Ďakujem za slovo, pán predsedajúci. My sme pred asi 2 mesiacmi rokovali o poslaneckom návrhu zákona o neziskových organizáciách, kde som upozorňoval na to, že niektoré opatrenia, ktoré dnes prijímame, sú opatrenia, ktoré sú pomerne zložité a majú viacero riešení. To isté som hovoril aj pri zákone o majetku obcí a vyšších územných celkov, kde sa uviedlo také ustanovenie, myslím, že je to v § 6, v ktorom sa hovorí, že majetok, ktorý prejde do vyšších územných celkov alebo do obcí, môžu spravovať iba rozpočtové alebo príspevkové organizácie zriadené obcou. Ja hlboko nesúhlasím s takou dikciou. Predložil som pozmeňujúce návrhy ktoré, vtedy ani vy ste neprijali. A to znamená, že sa vlastne vytvorila situácia taká, že ak chceme mať nejaké neziskové organizácie z dnešných rozpočtových alebo príspevkových organizácií v čo najkratšom čase, tak musíme urobiť určité legislatívne opatrenie, ktorým tento akt umožníme. Transformačný zákon v tomto smere vyhovuje takémuto účelu a osobne si myslím, že transformačný zákon istým spôsobom dáva priestor aj obciam a mestám, aj vyšším územným celkom, aby sa ako iná právnické osoby, pokiaľ nezískali majetok prevodom zo štátu, mohli zúčastniť a vkladať do neziskových organizácií svoj majetok, nielen teda know-how, ako ste tu hovorili. Čiže ja si myslím, že bola by veľká škoda, a hovorím tak aj z pohľadu rezortu zdravotníctva, keby sme tento zákon neprijali.
Hrušovský, Pavol, podpredseda NR SR (2011-06-01):
Vyhlasujem rozpravu o tomto bode programu za skončenú. Pán navrhovateľ, pán minister, chcete sa vyjadriť k vystúpeniu pani poslankyne? Nech sa páči.
Lipšic, Daniel, poslanec NR SR (2013-02-07):
Ďakujem, poprosím len, keby ste mi dali možnosť reagovať dvomi minútami vo faktickej na... Ďakujem veľmi pekne. Jednak som rád, že poslanci SMER-u sledujú môj facebook, sledujú moje blogy. To je fajn. A teraz k jednotlivým veciam. Po prvé, pán poslanec Jasaň, ja som sa v roku 2009 vyjadril už ku kupovaniu poslancov, keď som bol v opozícii. Všetci to vedia, všetci to vedia, okrem teda vás. Po druhé, vyšetrovanie Gorily začalo, keď som bol na ministerstve vnútra na jeseň v roku 2010. Bolo zastavené na priamy pokyn námestníka generálneho prokurátora Trnku, ktorého ste vy, predpokladám, tu sústavne podporovali, a ten jeho pokyn je známy, je zverejnený aj na internetovej stránke Generálnej prokuratúry. Vy ste do poslednej chvíle pána Trnku podporovali do funkcie generálneho prokurátora. On ako námestník už potom v apríli 2011 nariadil vojenskej prokuratúre zastaviť trestné stíhanie, ktoré začalo na jeseň v roku 2010. Tak si, prosím, len ujasnite fakty. Jediná poznámka k pánovi poslancovi Martvoňovi. Pán poslanec, ste tu vyčítali poslancom hlasovanie za pána Végha. Ja som teda za neho nehlasoval. A vy ste ako hlasovali? Nie náhodou za tiež? Treba si to pozrieť asi, však?
Kollár, Boris, predseda NR SR (2023-06-22):
Vážené pani poslankyne, vážení páni poslanci, prosím, budeme pokračovať. Zaujmite svoje miesta v sále. Skôr ako budeme hlasovať o zákonoch, mám tunák raz, dva, tri, štyri, štyri procedurálne návrhy a ja tiež predkladám dva, tak vás chcem asi poprosiť, že je to z celého spektra, aby sme si asi vyšli všetci v ústrety navzájom. Lebo je tunák žiadosť o zaradenie voľby člena rady, máme tunák termínované novela infozákona, sú tuná potraviny, pán Faič tu má niečo, pán Pollák. To znamená, že buď si budeme robiť zle, alebo si odsúhlasíme, aj keď sme sa dohodli, že si to nebudeme presúvať, ale vyvinula sa situácia takto. A myslím si, že tá Národná rada veľmi nasleduje, zákony sme schválili, takže sme v situácii, že by sme mohli niektoré veci prejsť a dotiahnuť. Takže, ak dovolíte, vážené pani poslankyne, podávam procedurálny návrh, aby sme bod 135, tlač 1557, prerokovali dnes po interpeláciách. Je prosím všeobecný súhlas? (Reakcie z pléna.) Áno? Hej. Dobre, tak ešte raz (reakcie z pléna), dobre, premeny obchodných spoloční, je to transpozícia. Prosím, je všeobecný súhlas? (Súhlasná reakcia pléna.) Áno. Ďakujem. Uvedené sme schválili. Ďalej podávam návrh na doplnenie programu schôdze o tlač 1726, je to voľba člena Rady pre mediálne služby. Navrhujem, aby sa tento bod prerokoval dnes po tlači ministerky spravodlivosti po bode 1557. Je, prosím, všeobecný súhlas? (Súhlasná reakcia pléna.) Áno, ďakujem pekne. (Reakcia z pléna.) O sedemnástej. Ďalej máme tunák procedurálny návrh pána poslanca Polláka, nech sa páči.
Jurinová, Erika, podpredsedníčka NR SR (2015-10-01):
Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 1660. V menovanom súvise si dovoľujem predložiť informáciu k tomuto návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1674 navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015 od prerokovania návrhu zákona v Národnej rade v prvom čítaní. Pán predseda, skončila som. Otvorte, prosím, rozpravu.
Žiga, Peter, podpredseda NR SR (2024-05-10):
Pani poslankyňa Mesterová.
Dostál, Ondrej, poslanec NR SR (2023-12-06):
Ďakujem, pán predsedajúci. Ďakujem pánovi poslancovi Hlinovi za reakciu vo forme faktickej poznámky. Neviem, či je to takto myslené zo strany vlády, že toto by mysleli tými značnými hospodárskymi škodami, ale teda je možné, že vlastne upozorňujú na to, že značné hospodárske škody štátu môžu vzniknúť práve v dôsledku tých opatrení, s ktorými prichádza, prichádza vládna koalícia alebo vláda v skrátenom legislatívnom konaní, pretože tie keď sa zrealizujú, tak budú znamenať väčšie rozhadzovanie verejných zdrojov, k čomu sa chystá vláda v skrátenom legislatívnom konaní. A rovnako to bude znamenať vyššiu záťaž pre daňovníkov, teda ľudia budú musieť zaplatiť na daniach a odvodoch viac, aby vláda mohla viacej rozhadzovať a byť za pekné, za peknú pred svojimi voličmi. A teda zvýšenie daňového a odvodového zaťaženia, samozrejme, sa zo strednodobého a dlhodobého hľadiska môže podpísať na tom, že sa spomalí rast ekonomiky a bude mať štát zo strednodobého a dlhodobého hľadiska aj nižšie príjmy a teda áno, hrozia značné hospodárske škody, nevieme ich síce v tejto chvíli vyčísliť, ale je pravdepodobné, že takéto niečo hrozí, ale obávam sa, že to, čo je napísané v zákone o rokovacom poriadku o tom, že hrozia značné hospodárske škody, nie je myslené práve takto. Ďakujem.
Laššáková, Jana, podpredsedníčka NR SR (2015-09-18):
Ďakujem pekne, pán podpredseda. Teraz dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Vladislavovi Petrášovi. Nech sa páči, pán spravodajca, máte slovo.
Urban, Miroslav, poslanec NR SR (2021-02-03):
Ďakujem za slovo. Ja by som vám rád pripomenul nejaké úspechy z vášho boja s COVID-om. Od ignorácie odborníkov pre hypo... po hypotetické 7-eurové príplatky pre zdravotníkov, ktoré nie sú ničím kryté, ale aj rôzne potemkinovské COVID pavilóny bez centrálneho rozvodu kyslíka, bez základnej hygienickej infraštruktúry a, samozrejme, bez personálu. Aj to je výsledok vášho boja s COVID-om. Stavajú sa pavilóny pomaly jeden rok a nie sú hotové. Neviem, ale potrebujeme predovšetkým asi radary a inú vojenskú techniku a tieto veci nie sú pre vás dôležité. Rád by som pripomenul aj takú vec, neviem, či vôbec o tom viete, že na Slovensku v podstate neexistujú ani štandardné terapeutické postupy na liečbu s COVID-19. Je to divné, ale je to tak. Posledné doporučenia sú z októbra minulého roku a to sú len preložené odporúčania amerického NIH, The National Institutes of Health, a v podstate žiadne odporúčania nemáme, to je teda otázka aj na to ministerstvo zdravotníctva, že ani takéto základné veci v boji s COVID-om nemáme. Ja si myslím, že z úcty k ľuďom, ktorí umreli na COVID, z úcty k tým, ktorí, pozostalým, z úcty k zdravotníkom je otázka predčasných volieb absolútne, absolútne legitímna. Ďakujem.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme o skrátení lehoty. (Hlasovanie.) Prítomných 145, za 76, proti 47, zdržalo sa 22 poslancov. Lehotu sme skrátili. Nech sa páči.
Krúpa, Juraj, poslanec NR SR (2021-02-03):
Ďakujem. Ja, pán Kotleba, zbabelec ste tu vy, pretože keď došlo na vás, na vaše vyšetrovanie, čo za materiály, ktoré ste predávali, tak ste sa vyhováral. Vôbec ste sa k tomu nechcel priznať a vy veľmi dobre viete, čo je extrémistický materiál, čo ste predávali, a na toto netreba žiadnu definíciu. Toho extrémistického materiálu je veľa a sú rôzne, hej, takže prosím vás pekne, trošku sa pozbierajte, lebo tieto vaše výhovorky a zahmlievanie a to, že čo mohla sudkyňa a nemohla, koľko mu dala rokov a podobné veci, sú naozaj smiešne. Takže priznajte sa k svojim činom. Priznajte sa k tomu, čo ste, až vtedy, potom sa môžme baviť.
Laššáková, Jana, podpredsedníčka NR SR (2014-09-12):
Prezentujme sa a hlasujeme. (Hlasovanie.) Prítomných 79 poslancov, za návrh 78, proti bol 1 poslanec. Konštatujem, že Národná rada vyslovila súhlas s uvedenou zmluvou. Teraz prosím povereného člena ústavnoprávneho výboru pani poslankyňu Kučerovú, aby uviedla hlasovanie o návrhu uznesenia k Informácii o vydaných aproximačných nariadeniach vlády v I. polroku 2014 a o zámere prijímania aproximačných nariadení vlády v II. polroku 2014 (tlač 1093). Nech sa páči, pani spravodajkyňa. (Hlasovanie o Informácii o vydaných aproximačných nariadeniach vlády Slovenskej republiky v I. polroku 2014 a o zámere prijímania aproximačných nariadení vlády Slovenskej republiky v II. polroku 2014 , tlač 1093.)
Pročko, Jozef, poslanec NR SR (2024-04-23):
Michelko, vy urážate ľudí, pretože oligofrénia, naša neziskovka spolupracuje s týmito ľuďmi a vy ste jednoducho takýto človek. Ale som rád, že ste nehovorili, že som idiot a „šatapy“ tu nespomínate. Vy sa počúvate, vy čo rozprávate? Vy tu rozprávate o mentálnej výbave. Vy sa počúvate? Povedali ste, že na tento zákon rok a pol, rok a pol bude verejná diskusia. Rok a pol na tento zákon? Ja som hlboko presvedčený, že to, čo povedal Gábor Grendel o tom Vietnamcovi, o tom únose, že Kaliňák dal príkaz a vy sa idete tým Vietnamcom poďakovať za to, že sme uniesli cez náš štát toho Vietnamca k nim a mohli ho tam potrestať. Ale vy sám dobre viete, že tí Vietnamci sú šikovní, naozaj šikovní, sú to výborní obchodníci, to bez urážky. A teraz ideme rýchle-rýchle riešiť Vietnamcov? Vy ani neviete, čo ste povedali. Ja som si to podrobne napísal. Povedali ste: treba zásadnú zmenu z ministerstva v tomto zákone , to ste povedali a toto je tá zásadná zmena? Tak to riešte komplexne, riešte to naozaj vcelku a nie takýmto spôsobom! Tak ako riešite fondy, tak ako riešite a ako idete riešiť RTVS, veď to je katastrofa! A to som, ja som o rozprave o tom rozprával. Rozprával som o tom, že ministerka Šimkovičová tu láme kultúru. Raz dá, Machalovi dá za 100 euro obrovské priestory štátne na dva dni! Veď to je taký papalášizmus, to je také zneužívanie moci a toto si vy robíte! A vy tu predkladáte poslanecký zákon a sám poviete, že o toto treba zásadnú zmenu z ministerstva. No tak nech to robí ministerstvo! A neurážajte ľudí, naozaj vy nadávate ľuďom do oligofrenikov. Vy ste, v živote ste nepracovali s týmito ľuďmi a s týmito deťmi, takže neurážajte ľudí, neurážajte! A to, že ste výkonný práporčík, veď tu vykonávate funkciu ministerky, no tak čo ste?
B. Bugár, podpredseda NR SR: (2002-06-18):
(Hlasovanie.) Prítomných 111 poslancov, za návrh hlasovalo 97, proti 4, zdržali sa 5 a 5 nehlasovali. Konštatujem, že body zo spoločnej správy Národná rada prijala. Pán poslanec. V. Bajan, poslanec: Ďakujem pekne, pán podpredseda. Mám odporúčanie výboru postúpiť do tretieho čítania. Dajte o tom hlasovať.
Pellegrini, Peter, predseda NR SR (2015-03-12):
Pani poslankyňa, len vás chcem upozorniť, je 12. hodín, či dokončíte v krátkosti, alebo chcete, aby sme prerušili a budete potom po hodine otázok pokračovať? Nech sa páči.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 145, za 145. Konštatujem, že tento návrh zákona sme schválili. (Potlesk.) Prosím vás teraz, pani poslankyňa, aby ste uviedli ďalšie hlasovanie, a to v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1481). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1481.)
Jarjabek, Dušan, poslanec NR SR (2018-06-21):
Vážený pán predseda Národnej rady, vážení predkladatelia tohto návrhu, pán exminister Maďarič, pán Poliačik, dámy a páni, ja si dovolím bez kadejakých exkurzov vrátiť sa k podstate tohto návrhu zákona a paradoxne v podstate k filozofii tohto návrhu zákona tým, že spomeniem si na istú situáciu spred štyroch rokov, ktorá sa týkala voľby generálneho riaditeľa Národného divadla, ktorá sa niekoľkokrát opakovala a vždy to nejak tak s tým generálnym riaditeľom nevychádzalo. Bol tam dva roky, bol tam rok a pol, boli tam rôzne problémy. Ešte dávnejšie išlo o novostavbu Slovenského národného divadla, kde sa menili štruktúry opery, baletu, činohry, kde vznikali rôzne a rôzne situácie, na ktorý ten riaditeľ jednoducho nebol pripravený. Vtedy sme s pánom exministrom kultúry mali jeden rozhovor, veľmi korektný a možno pán Maďarič si na to spomenie, kde sme hovorili, ako sa, ako docieliť túto voľbu, aby aj tí, ktorí sa za ňu postavia, boli zodpovední. Dovtedy existovala tá voľba takým spôsobom, že vznikla takzvaná, pri každej voľbe takzvaná konkurzná komisia. A tá konkurzná komisia bola zložená z rôznych ľudí... (Prerušenie vystúpenia predsedajúcim.)
Laurenčík, Milan, podpredseda NR SR (2022-03-16):
Ďakujem. Prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Marcelovi Mihalikovi. Nech sa páči.
Laššáková, Jana, podpredsedníčka NR SR (2013-09-20):
Ja len na vašu poznámku tiež mám krátku poznámku, že pán poslanec Maňka nepoberá plat ako župan. Takže prerušujem rokovanie o tom bode programu. Ďalším bodom programu je prvé čítanie o návrhu poslancov Národnej rady Slovenskej republiky Gábora Gála, Bélu Bugára a Lászlóa Solymosa na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov a ktorým sa menia a dopĺňajú niektoré zákony . Návrh zákona má tlač 639, návrh na jeho pridelenie na prerokovanie výborom je v rozhodnutí č. 615. Dávam slovo poslancovi Gáborovi Gálovi, aby návrh zákona uviedol. Nech sa páči, pán poslanec.
Bartek, Michal, poslanec NR SR (2024-10-23):
Týmto sme hlasovali o všetkých pozmeňujúcich návrhoch. Pán predsedajúci, dajte hlasovať o tom, že prorokovaný vládny návrh zákona prerokujeme v treťom čítaní ihneď.
Šeliga, Juraj, podpredseda NR SR (2021-03-30):
Je všeobecný súhlas? (Súhlasná reakcia pléna.) Ďakujem pekne. (Trojminútová prestávka.) (Po prestávke.)
Blanár, Juraj, poslanec NR SR (2023-05-24):
Dve faktické poznámky na vaše vystúpenie. Pán poslanec Vetrák ako prvý.
Tkáčová, Jarmila, poslankyňa NR SR (2010-08-10):
Ďakujem za slovo, pán predsedajúci. Ja skutočne nestíham žasnúť, ako niektorí odborníci, takzvaní, sa tu vyjadrujú o vzťahu zamestnancov a zamestnávateľov. Pán Ondruš, vy používate, ja by, ja sa to odvážim povedať, goebbelsovskú metódu: „Tisíckrát opakovaná lož sa stáva pravdou.“ Vaša vláda, vláda Roberta Fica, tu štyri roky budovala sociálny štát. Prečo vy teraz sa tu sťažujete, že je nejaká nízka mzda alebo že majú fabriky vysoké zisky? Čo ste za tie štyri roky robili? Však to je výsledok budovania vášho sociálneho štátu. Vy ste budovaním sociálneho štátu utrpeli víťazstvo. Po tých štyroch rokoch tu zostalo oveľa viac poberateľov dávok v hmotnej núdzi a zostalo tu jedno zadlžené Slovensko. Vy komu chcete vyčítať zbedačovanie?! A čo vy viete o nákladoch na prácu? Ja sa vás opýtam, koľko pracovných miest ste vytvorili? Vy skúste na jeden rok zamestnať jedného človeka, zabezpečiť mu prácu, zabezpečiť, predať jeho výrobok alebo jeho službu, ale aj peniaze dostať na účet, zaplatiť mu mzdu, odvody a všetky náklady na jeho pracovné miesto, jeden rok to vydržte a potom nás tu príďte školiť. (Potlesk.)
Blanár, Juraj, podpredseda NR SR (2023-06-23):
Teraz slovo dostáva pán poslanec Milan Kuriak a po ňom sa pripraví pani poslankyňa Kavecká. Nech sa páči, prišiel na vás rad.
Pellegrini, Peter, predseda NR SR (2015-11-12):
Prezentujme sa a hlasujme o bodoch spoločnej správy 1 až 36 a 38 až 44 s odporúčaním gestorského výboru schváliť. (Hlasovanie.) Prítomných 132 poslancov, za hlasovalo 99, zdržalo sa 32 poslancov, nehlasoval 1. Tieto body sme schválili.
Dostál, Ondrej, poslanec NR SR (2020-07-07):
Ďakujem, pán predseda. Mám procedurálny návrh. Podľa § 146 zákona o rokovacom poriadku návrh sa týka doplňujúceho návrhu k tlači 137, čiže návrhu na zmeny v zložení výborov. Ide o doplňujúci návrh, ktorý predniesol pán poslanec Kondrót. Navrhujem, aby predsedajúci rozhodol podľa § 146, že o tomto návrhu nie je možné hlasovať. V prípade, že tak predsedajúci nerozhodne, mám druhý návrh, aby rozhodol, že aby Národná rada rozhodla, že predsedajúci rozhodne o pochybnostiach, či podľa zákona možno hlasovať o návrhu pána Kondróta až po stanovisku ústavnoprávneho výboru. Návrh odôvodňujem tým, že návrh obsahuje návrhy na voľbu členov výborov a odvolanie členov výborov a zároveň návrh na odvolanie predsedu výboru, pričom o odvolaní sa musí hlasovať tajne, a nie je možné naraz hlasovať aj verejne, aj tajne.
Číž, Miroslav, podpredseda NR SR (2015-09-17):
Ďakujem, pán minister. Teraz sa ešte pýtam, či sa k rozprave chce vyjadriť spravodajca. (Reakcia spravodajcu.) Nie. Ďakujem pekne. Takže ďakujem vám obom, pánovi podpredsedovi vlády aj pánovi predsedovi výboru. Prerušujem rokovanie o tomto bode programu. Vážené kolegyne, kolegovia, teraz by malo nasledovať druhé čítanie o zákone z 3. júla 2015, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál je uverejnený ako tlač 1656. Teraz dávam slovo spoločnému spravodajcovi z výboru pre hospodárske záležitosti pánovi poslancovi Michalovi Bagačkovi a poprosím ho, aby informoval Národnú radu o výsledku prerokovania tohto vráteného zákona vo výboroch. Nech sa páči, máte slovo, pán spravodajca.
Sulík, Richard, predseda NR SR (2011-06-01):
Pán poslanec Poliačik reaguje na faktické poznámky.
Zmajkovičová, Renáta, podpredsedníčka NR SR (2014-06-25):
Ďakujem, pán minister. Dávam slovo spoločnému spravodajcovi z výboru pre hospodárske záležitosti poslancovi Marošovi Kondrótovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Sulík, Richard, predseda NR SR (2011-05-24):
Prosím, hlasujte teraz. (Hlasovanie.) Z prítomných 148 poslancov hlasovalo za 145, nehlasovali 3. Konštatujem, že sme navrhované uznesenie schválili. Pristúpime k hlasovaniu o návrhu uznesenia k Návrhu strategických zámerov činnosti Sociálnej poisťovne na obdobie rokov 2011 – 2016 (tlač 310). Slovo má predseda výboru pre sociálne veci poslanec Július Brocka. Prosím, uveďte hlasovanie.
Kuriak, Milan, poslanec NR SR (2020-05-12):
Výbor Národnej rady Slovenskej republiky pre financie a rozpočet prerokoval návrh vlády na skrátené legislatívne konanie na 11. schôdzi dňa 12. mája 2020 a prijal uznesenie č. 21, ktorým odporúča Národnej rade Slovenskej republiky vysloviť súhlas s prerokovaním vládneho návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov, tlač 84, v skrátenom legislatívnom konaní na 
7. schôdzi Národnej rady Slovenskej republiky. Vážený pán predseda, prosím, otvorte rozpravu. Ďakujem pekne.
B. Bugár, podpredseda NR SR: (2003-12-16):
(Rokovanie 20. schôdze NR SR sa skončilo o 17.20 hodine.)
Jurinová, Erika, podpredsedníčka NR SR (2013-12-16):
Pán poslanec, na vaše vystúpenie nie sú faktické poznámky. Vyhlasujem všeobecnú rozpravu za skončenú. Pýtam sa, pán spravodajca, chcete sa vyjadriť? Pán navrhovateľ? Nie. Prerušujem rokovanie o tomto bode programu. Pán Érsek, máte procedurálny? Nech sa páči, máte slovo.
Uhliarik, Ivan, poslanec NR SR (2012-07-26):
Áno, ďakujem pekne, pani ministerka, za zodpovedanú odpoveď na moju otázku. Chcem sa opýtať, neviem odkiaľ beriete sumu 150 miliónov eur, ale tie reálne úspory uvidíme naozaj aj vy, aj ja, aj občania na konci decembra 2012 podľa toho, aká bude spotreba liekov, ale nie o tom som chcel dať doplňujúcu otázku. Súhlasíte s tým, aby tie stovky miliónov eur, ktoré chcete dať akcionárom súkromných zdravotných poisťovní, dá vláda na platy sestier a lekárov a na rekonštrukciu nemocníc a tým potešíte mnohých pacientov a občanov a nielen bohatých majiteľov súkromných zdravotných poisťovní?
B. Bugár, podpredseda NR SR: (2002-05-22):
Pani poslankyňa Sárközy, nech sa páči, a potom vystúpi pán poslanec Tatár.
Šebej, František, poslanec NR SR (2012-08-03):
Ďakujem, pani podpredsedníčka. Ja súhlasím dopísmena so všetkým, čo pán kolega Hrušovský povedal, a rád by som ho podporil v jednom zámysle alebo úmysle, ktorý vyslovil. Zdá sa, že naozaj si musíme sadnúť a zamyslieť sa nad formuláciou tej časti nášho rokovacieho poriadku, ktorá definuje dôvody na skrátené legislatívne konanie alebo nad samotným inštitútom skráteného legislatívneho konania ako takého. Opakujem znovu, v tomto bode by som ho rád podporil jednoducho preto, že tento hriech, toto maslo je na hlavách doteraz všetkých vlád, všetkých, aj tých našich pravicových, aj ľavicových. Jednoducho všetci sme sa dopustili v tom či onom okamihu zneužitia tohto inštitútu. A to už som povedal vo svojom vystúpení a opätovne som rád, že to pán poslanec Hrušovský znovu pripomenul, dámy a páni, treba sa zamyslieť nad tým, že v akej podobe ponechať tento inštitút skráteného legislatívneho konania v našom rokovacom poriadku. Ďakujem pekne.
P. Paška, predseda NR SR: (2008-10-22):
(Hlasovanie.) 137 prítomných, 55 za, 79 proti, 3 sa zdržali. Tento návrh sme neschválili.
Horecký, Ján, minister školstva, vedy, výskumu a športu SR (2022-10-20):
Vážený pán poslanec, v návrhu rozpočtu na rok 2023 oproti roku 2022 je premietnutých 40 miliónov eur na zvýšenie finančných prostriedkov na pokrytie nárastu počtu žiakov v školských rokoch 2021 a ´21, ´22 a zvýšenie cien energií; 53 miliónov 815 tisíc eur na zvýšenie finančných prostriedkov na pokrytie trojpercentnej valorizácie platov pedagogických, odborných a nepedagogických zamestnancov od 1. júla roku 2022 s dopadom na rok 2023. Ďalej 256 miliónov takmer 
119-tisíc eur na zvýšenie finančných prostriedkov na pokrytie nárastu platov na rok 2023 v dvoch vlnách od 1. 1. a od 1. 9. a 1 500-tisíc eur na zvýšenie kapitálových výdavkov na odstránenie havárií na školách v regionálnom školstve. Prioritou ďalších úprav pre mňa budú zvýšené požiadavky súvisiace s nárastom počtu žiakov a nárastom požiadaviek na vykrytie zvýšených cien energií. Samozrejme by som bol rád, keby boli k dispozícii aj ďalšie finančné zdroje na rozvoj regionálneho školstva zo štátneho rozpočtu, ale primárne musíme využiť na rozvoj školstva historicky rekordný objem finančných prostriedkov z plánu obnovy a odolnosti a prirodzene v súčinnosti s európskymi štrukturálnymi a investičnými fondami, a to ako po stránke materiálneho vybavenia, personálneho zabezpečenia a obsahového skvalitnenia vzdelávania osobnostného rozvoja žiakov. V komunikácii s Ministerstvom financií Slovenskej republiky budem preto robiť ďalej všetko pre to, aby aspoň, aby maximum požiadaviek a potrieb na rozvoj školstva bolo uspokojených. Ďakujem za pozornosť.
Blanár, Juraj, poslanec NR SR (2010-10-14):
Ďakujem. Pán poslanec Brocka, dovoľte, aby som ja tak isto zdvorilo vám povedal, dobré ráno! Vitajte na schôdzi. Počúvajte nabudúce lepšie, lebo ja som hovoril, že táto novela nerieši financovanie. A vysvetlím vám prečo. Pretože vy ste neboli schopní počas vášho vládnutia urobiť novelu zákona 195 a všetkých vecí. Vy ste neboli schopní. My sme urobili aspoň nejaký prechod. A vy, dobre viete, pán poslanec, že sme v nejakom prechodnom období, kedy sa prehodnocujú všetci klienti. Pretože ten zákon jednoducho to je zásadná vec. My sme urobili nejaký krok, zodpovedný, na základe možností finančných, ktoré nám umožnila ešte vaša predchádzajúca vláda, ktorá urobila fiškálnu decentralizáciu tak, ako urobila. Takže dobré ráno, pán poslanec. Rovnako aj pani poslankyňa. Platí to isté. Mali ste možnosť zákon 195 zmeniť. Urobiť fiškálnu decentralizáciu tak, aby bolo možné to financovať. Zhodli sme sa na tej axióme, ktorú sme si povedali, že všetci chceme poskytnúť tým, ktorí potrebujú túto službu, tak ako tu sedíme, tak prečo tu rozprávate takéto veci. Poďme, dnes máme skúsenosti, dnes vieme, kde je problém, ale poďme finančnú otázku riešiť. A nie tak ako povie pán poslanec Brocka, dnes to zmeňme a potom sa budeme zaoberať financovaním. O čom to hovoríte? Vy ste kedy sedeli v nejakom zastupiteľstve alebo v krajskom zastupiteľstve? Nech sa páči, choďte aspoň na exkurziu do niektorého z nich, aby ste vedeli, o čo to ide, pretože dnes sa tvoria rozpočty, ak o tom neviete, pán poslanec Brocka. Kým vy prídete na to, kedy sa zmení financovanie, tak rozpočty už budú dávno schválené, pán poslanec. O toto mi ide, takže ešte raz dobré ráno, pán poslanec. Ďakujem pekne.
Kaník, Ľudovít, poslanec NR SR (2015-05-27):
No tie radové vystúpenia členov vlády a s propagandistickým dosahom posúvajú tú diskusiu úplne niekde inde. Samozrejme, že fakty, ktoré sú štatistického charakteru, sa prepletú s pocitmi a s ideológiou a vytvára sa bombastický dojem. Tak aj v prejave pána ministra Jahnátka. Ja len dve veci. Však budem vystupovať, potom budem konkrétny. Strašnou, strašným ako, že čo vám tu dôležité poviem, že čo ste s tými bankami urobili, koľko peňazí sa dalo do tých bánk, aká to je hrozná vec. A, pán minister, a to ste zabudli, ako tie banky dospeli do tej situácie? Že boli všetky štátne v štátnych rukách a za obdobie Mečiara sa zaplienili nedobytnými úvermi, ktoré boli prideľované na základe politických kontaktov? A jednoducho tak mali tie banky zostať? Ako by vyzeralo hospodárstvo Slovenskej republiky, keby dnes tak zostali tie banky? Dávno by boli zbankrotované a krízu, ktorú sme prežili, by ani jedna neprežila. My sme boli v horšej situácii ako Grécko. To je prvá vec. Potom druhý objav, ako sa cez navýšenie, precenenie majetku a cez odpisy zdvihla cena komodity, to znamená výrobná cena elektrickej energie. Strašne to vyzeralo a ako závažné odhalenie čohosi, čo slovenský národ ešte nepočul. Ale ako je možné potom, že výrobná cena elektrickej energie práve po privatizácii klesla výrazným spôsobom a že dnes a že dnes je porovnateľná s rozdielom možno cca 5 % s akoukoľvek inou výrobnou cenou v Európe? My máme najdrahšiu cenu elektrickej energie, ale koncovú, pretože je nabalená regulačnými poplatkami, ktoré omnoho viac ju dvíhajú ako kdekoľvek v Európe... (Prerušenie vystúpenia časomerom.)
Paška, Pavol, predseda NR SR (2014-06-05):
(Hlasovanie.) 130 prítomných, 108 bolo za, 7 proti, 11 sa zdržali, 4 nehlasovali. Návrh sme schválili.
Hrušovský, Pavol, podpredseda NR SR (2011-05-27):
Hlasujeme, páni poslanci, o návrhu vyhlásenia, ktoré predložil do Národnej rady zahraničný výbor a ktorý prerokovávame pod tlačou 375. (Hlasovanie.) 144 prítomných, 75 za návrh, 67 proti, 1 sa zdržal, 1 nehlasoval. Národná rada Slovenskej republiky návrh Vyhlásenia Národnej rady k prijatiu základného zákona Maďarska schválila. Ďakujem, pán predseda. Panie poslankyne, páni poslanci, tým sme sa dostali do procedurálneho problému, ktorý budeme musieť vyriešiť nie inak ako hlasovaním. Keďže v tej istej veci boli podané dva návrhy, aj keď textom nie rovnaké, ale obsahom a zámerom politickým tým istým, pýtam sa predkladateľov druhého vyhlásenia, či chcú aj napriek tomu, že sme vyhlásenie schválili, hlasovať, preto, lebo ja hlasovať nedám o tomto návrhu, pokiaľ nevznesiete námietku proti môjmu. Nech sa páči, pán poslanec Rafaj.
Paška, Pavol, predseda NR SR (2014-07-11):
Pekný deň, vážené pani poslankyne, vážení páni poslanci. Ešte predtým, ako budeme hlasovať o prerokovaných bodoch, pán poslanec Brocka.
M. Číž, podpredseda NR SR: (2008-09-17):
Takže na základe pokynov pána spravodajcu máte slovo, pán Podmanický.
A. Belousovová, podpredsedníčka NR SR: (2007-11-27):
A slovo má pán poslanec Dzurinda. Nech sa páči.
Laurenčík, Milan, podpredseda NR SR (2020-07-15):
Ďakujem a prerušujem rokovanie o tomto bode programu, stretneme sa o 14.00 hod. (Krátka pauza.) Ako ma správne pán poslanec Kuffa upozornil, budú druhé čítania k skráteným legislatívnym konaniam o 14.00 hod. a potom budeme pokračovať ďalej v tomto bode. (Prerušenie rokovania o 13.06 hodine.) (Pokračovanie rokovania o 14.00 hodine.)
Panáček, Milan, poslanec NR SR (2015-09-30):
Pán predseda, otvorte, prosím rozpravu.
Petrák, Ľubomír, poslanec NR SR (2014-11-08):
Ďakujem pekne za slovo. Ja budem pokračovať tam, kde skončil kolega Susko. Pán poslanec Hlina, vy ste taký exot slovenskej politiky a treba povedať, že z politiky máte folklór a robíte si z toho zábavu. Ale treba domýšľať aj veci a treba potom brať za tieto veci osobnú zodpovednosť. Ja osobne si nemyslím, že je vhodné, šťastné a neviem aké, aký iný prívlastok dať tomu, tej výzve na násilnosti. Ja si myslím, že toto je absolútne choré, je to absolútne choré a treba to zvrátiť z kratšej cesty. Hovorím, vy to beriete, politiku beriete ako event, kde sa idete zabávať bez ohľadu na to, aký to bude mať dôsledok. Ďaleko iný je postup pána poslanca Lipšica, ktorý zanalyzoval situáciu a vrátil sa do roku 2010 a pozrel sa, akým spôsobom došlo k odstúpeniu Mikuláša Dzurindu v predvolebnej kampani a o nejaké tri mesiace pred voľbami z čela strany. Vyšla nejaká informácia a jednoducho začínajúcim mediálnym tlakom došlo k spanikáreniu pána predsedu strany Dzurindu a odstúpil. Rovnaký scenár v zásade chcete aplikovať s inými osobami a s iným obsadením aj v tomto prípade. Problém je, že v tomto prípade tieto veci majú málo reálnych faktov, a preto pán predseda Paška neodstupuje. To je ten zásadný rozdiel, keďže sa to neopiera o fakty a nechytil strach a paniku, ako chytil v tom prípade pán Dzurinda, tak preto pán predseda Paška neodstúpil. Toto je celý jediný rozdiel. A nezahrávajte sa, fakt vás prosím, nezahrávajte sa s tým, aby vznikla tá násilná situácia na našich uliciach. Nechceme tu druhú Ukrajinu, nechceme tu Dombas a nechceme tu žiadne iné banánové krajiny. (Potlesk.)